Geskep op 06 September 2017	Geskryf deur Web Admin
Die 50 Boulbeurt dorpsliga het die afgelope naweek afgeskop en die spanne het mekaar behoorlik aangevat.
Hoërskool Upington het in die eerste rondte te staan gekom teen die nuutgevonde Upington Dorpspan, waarvan die spelers in die verlede al gedugte teenstanders was.
Upington dorp kolf eerste.Uppies se boulers is nog effens geroes na die lang aflê in die afseisoen en sukkel om die bal behoorlik neer te sit. ‘n Frustrerende eerste paar boulbeurte volg vir die veldwerkspan en Upington dorp kom mooi op dreef.
Toe die boulwerk uitgesorteer raak en die bal ‘n mooi lyn en lengte vind, begin die paaltjies een na die ander kantel. Uppies boul Upington dorp uit vir 81 lopies.
Uppies gaan in om te kolf om die teiken van 82 aan te teken. Net soos Upington dorp is die kolwers ook nog heelwat geroes en ‘n paar vinninge paaltjies kantel. Henco Kotze en Nakkie Duvenhage het hul roes afgeskud en die viere en sesse het begin kom. Nakkie word op 55 uitgehaal en Henco op 18 met net ‘n paar lopies wat kort.
Uppies slaan die wenlopies in die 9de boulbeurt en wen die wedstryd met 6 paaltjies.
‘n Goeie begin vir ‘n strawwe seisoen wat voorlê.
Geskep op 05 September 2017	Geskryf deur Web Admin
Kate Nugent, `n gr. 8 leerder van Hoërskool Upington, het die afgelope naweek vir die ZF Mgcawu Distrik Skolespan aan die Noord-Kaap Skole landloopkompetisie deelgeneem en `n baie goeie 3de plek verower. Sy gaan dus nou aan die einde van die maand aan die Nasionale Skole landloopkompetisie deelneem.
Kate is ook gekies om eerskomende Saterdag aan die ASA Senior Landloopkompetisie te Potchefstroom deel te neem.
Geskep op 30 August 2017	Geskryf deur Web Admin
Agter L na R: Grannon Brand, Geo Engelbrecht, Brend Mulder, Mnr. SD Botes, Ferdi Richter, Daylon Beukes, Theuns Theunissen, Miguel Meintjies
Voor L na R: Danielle Tyers, Gideon Breedt, Keeanu Babu, Jaylon Fortuin, Awie van der Westhuizen
Voor L na R: JP van Riel, Steven Smith
Die 0/17 "Fast5" span het op Saterdag 26 Augustus 2017 aan die Noord-Kaap uitspele op Kuruman deelgeneem.
Hierdie formaat word gespeel deur slegs 5 spelers op die baan te hê. Spoed, akkuraatheid van doele en uithouvermoë is slegs van die eienskappe wat so `n speler oor moet beskik.
Weereens het Uppies netbal gewys dat ons op vele terreine kan presteer en kwalifiseer hierdie span vir die SA's wat gedurende die Oktober vakansie plaasvind te Boksburg.
Baie geluk en baie sterkte vir julle toernooi. Ons is baie trots op julle.
Foto van links: Anri Kotzé, Lorraine Groenewald, Nicolene Nieuwoudt, Dirette Oberholster, Liché Prinsloo, Gillian du Plessis, Melonice Kordom, Cleo Minnaar.